Απόφαση της Επιτροπής

της 29ης Μαρτίου 2001

για την τροποποίηση της απόφασης της 19ης Ιουνίου 2000 περί εγκρίσεως του κοινοτικού πλαισίου στήριξης για τις κοινοτικές διαρθρωτικές παρεμβάσεις στις περιφέρειες οι οποίες υπάγονται στο στόχο αριθ. 1 ή απολαύουν μεταβατικής στήριξης δυνάμει του στόχου αριθ. 1 στη Γερμανία

[κοινοποιηθείσα υπό τον αριθμό Ε(2001) 800]

(Το κείμενο στη γερμανική γλώσσα είναι το μόνο αυθεντικό)

(2001/435/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία(1), και ιδίως το άρθρο 34 παράγραφος 3,

Μετά από διαβούλευση με την επιτροπή ανάπτυξης και ανασυγκρότησης των περιφερειών, την επιτροπή που προβλέπεται στο άρθρο 147 της συνθήκης, την επιτροπή γεωργικών διαρθρώσεων και αγροτικής ανάπτυξης και την επιτροπή του τομέα της αλιείας και της υδατοκαλλιέργειας,

Εκτιμώντας τα ακόλουθα:

(1) Με την απόφαση 2002/418/ΕΚ(2) η Επιτροπή ενέκρινε το κοινοτικό πλαίσιο στήριξης για τις κοινοτικές διαρθρωτικές παρεμβάσεις στις περιφέρειες οι οποίες υπάγονται στο στόχο αριθ. 1 ή απολαύουν μεταβατικής στήριξης δυνάμει του στόχου αριθ. 1 στη Γερμανία (κοινοτικό πλαίσιο στήριξης των περιφερειών του στόχου 1 στη Γερμανία).

(2) Σύμφωνα με το άρθρο 34 παράγραφος 3 του κανονισμού (ΕΚ) αριθ. 1260/1999, η Επιτροπή λαμβάνει απόφαση, σε συμφωνία με το οικείο κράτος μέλος, επί των τροποποιήσεων οι οποίες αφορούν τα στοιχεία που περιέχονται στις αποφάσεις συμμετοχής των ταμείων.

(3) Σύμφωνα με το άρθρο 35 παράγραφος 3 του ανωτέρω κανονισμού, η επιτροπή παρακολούθησης εξετάζει και εγκρίνει κάθε πρόταση με την οποία επιζητείται η τροποποίηση του περιεχομένου της απόφασης της Επιτροπής σχετικά με τη συμμετοχή των ταμείων.

(4) Κατά τη συνεδρίασή της στις 13 Οκτωβρίου 2000, η επιτροπή παρακολούθησης του κοινοτικού πλαισίου στήριξης των περιφερειών του στόχου αριθ. 1 στη Γερμανία εξέτασε και ενέκρινε τις επίμαχες τροποποιήσεις.

(5) Η γερμανική κυβέρνηση υπέβαλε στην Επιτροπή, στις 18 Οκτωβρίου 2000, μία αίτηση τροποποίησης του κοινοτικού πλαισίου στήριξης των περιφερειών του στόχου αριθ. 1 στη Γερμανία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 2002/418/ΕΚ τροποποιείται ως εξής:

1. Στο άρθρο 2 παράγραφος 2 πρώτο και δεύτερο εδάφιο, το ποσό του συνολικού κόστους των 51515218947 ευρώ αντικαθίσταται από το ποσό των 50292484812 ευρώ, το ποσό της ανάγκης εθνικής χρηματοδότησης για το δημόσιο τομέα των 13080780637 ευρώ αντικαθίσταται από το ποσό των 12366603461 ευρώ, ενώ το ποσό για τον ιδιωτικό τομέα των 17727438310 ευρώ αντικαθίσταται από το ποσό των 17218881351 ευρώ.

2.

>ΘΕΣΗ ΠΙΝΑΚΑ>

3. Οι σελίδες 5, 152, 181 και 187 του κοινοτικού πλαισίου στήριξης των περιφερειών του στόχου αριθ. 1 στη Γερμανία αντικαθίστανται από το κείμενο που παρατίθεται στο παράρτημα της παρούσας απόφασης.

4. Το σχέδιο χρηματοδότησης αντικαθίσταται από το σχέδιο χρηματοδότησης που παρατίθεται στο παράρτημα της παρούσας απόφασης.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 29 Μαρτίου 2001.

Για την Επιτροπή

Michel Barnier

Μέλος της Επιτροπής

(1) ΕΕ L 161 της 26.6.1999, σ. 1.

(2) Βλέπε σελίδα 1 της παρούσας Επίσημης Εφημερίδας.